b'\n_START_ARTICLE_\nNeretva\n_START_SECTION_\nOpis\n_START_PARAGRAPH_\nIzvire na nadmorskoj visini od 1.095 metara ispod planina Zelengore i Lebr\xc5\xa1nik u BiH i kroz tu zemlju protje\xc4\x8de u du\xc5\xbeini od 205 km, a posljednjih 20 km te\xc4\x8de kroz Hrvatsku. Od ukupne povr\xc5\xa1ine porje\xc4\x8dja (5.581 km\xc2\xb2) u Hrvatskoj je 430 km\xc2\xb2._NEWLINE_Neretva od izvora prema u\xc5\xa1\xc4\x87u prvotno te\xc4\x8de od jugoistoka prema sjeverozapadu, tvore\xc4\x87i tako i sjevernu granicu Hercegovine. Nedaleko od Konjica i Ramskog kraja skre\xc4\x87e prema jugu, i te\xc4\x8de u smjeru od sjevera prema jugu._NEWLINE_Njene pritoke u gornjem toku su Repe\xc5\xa1nica, Rakitnica i Ljuta sa desne, te La\xc4\x91anica, \xc5\xbdupski Krupac, Bukovica i Bijela s lijeve strane, kao i Krupac, Tre\xc5\xa1anica, Idbar\xc4\x8dica (Ba\xc5\xa1\xc4\x8dica), Kralju\xc5\xa1\xc4\x8dica i Neretvica. U donjem toku to su Bregava i Trebi\xc5\xbeat._NEWLINE_U gornjem toku, sve do \xc4\x8capljine, Neretva je kanjonska rijeka, a zapadno od Konjica ulijeva se u akumulacijsko jezero Jablanica. Pored Gabele se \xc5\xa1iri u deltu povr\xc5\xa1ine 196 km\xc2\xb2 (koja je pod za\xc5\xa1titom UNESCO-a od 1992.), a od Opuzena se dijeli na dvanaest rukavaca (od kojih su 3 proto\xc4\x8dna). Plovna je od morske obale do Metkovi\xc4\x87a (20 km). U Jadransko more utje\xc4\x8de u blizini Rogotina i Plo\xc4\x8da.'